เรียน สารวัตรที่รับผิดชอบพื้นที่นี้ 

 ปัญหาการจราจรติดขัดอย่างหนักที่ซอยพหลโยธิน 18 เกิดจากรถยนต์ที่เดินทางมาใช้บริการตรวจสภาพรถที่กรมขนส่งทางบก  ส่งผลกระทบต่อการสัญจรและการพักอาศัยของประชาชนในซอยเป็นอย่างมาก  เนื่องจากถนนในซอยถูกนำมาใช้เป็นพื้นที่รอต่อคิวตรวจสภาพรถ 

 ขอเรียนว่า  ปัญหาการจราจรติดขัดนี้เกิดขึ้นเป็นเวลานานแล้ว  โดยไม่มีเจ้าหน้าที่จราจรคอยดูแลอย่างจริงจัง  แม้ว่าจะมีการโทรแจ้งเจ้าหน้าที่ก็ตาม  ทั้งๆที่ป้อมตำรวจอยู่หน้าซอย  ควรมีการแก้ไขปัญหานี้ให้ยั่งยืน  เนื่องจากถนนในซอยเป็นพื้นที่สำหรับการสัญจรของประชาชน  ไม่ใช่พื้นที่สำหรับจอดรถของกรมขนส่งทางบก  

 หากกรมขนส่งทางบก ต้องการให้รถยนต์จอดรอ  ควรใช้พื้นที่ถนนพหลโยธินใหญ่ เนื่องจากมีถึงสามเลน  

 ขอให้ท่านช่วยดูแลแก้ไขปัญหาการจราจรติดขัดนี้  ด้วยความขอบคุณ.